Татарстанда мәктәп укучылары утырган автобус һәлакәткә юлыккан

	Бүген иртән 7 сәгать 24 минутта М7 юлының 1024нче километрында Алабуга районында мәктәп укучылары утырган автобус юл-транспорт һәлакәтенә юлыккан. Бу хакта Алабугадан ЮХИДИ хәбәр итте.	 «ВАЗ»автомобиле туктап торган мәктәп автобусына килеп бәрелгән. Автобус Алабуга - Гари - Бехтерево - Мальцево - Поспелово – Алабуга маршруты белән бара торган булган.

Машина килеп бәрелгән вакытта автобус салонында 14 бала һәм аларны озата баручы бер олы кеше булган. Беркем дә зыян күрмәгән. Җиңел машина йөртүченең күкрәге бәрелгән. 
	Гөлнара САЛИХОВА	
Татар-информ

	№ --- | 21.12.2016	


